Ministarstvo porodice, omladine i sporta Republike Srpske

**Ministarstvo porodice, omladine i sporta Republike Srpske** je jedno od 16 ministarstava u sastavu Vlade Republike Srpske, nadležno za politiku prema sportu i porodici. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Sonja Davidović (SP). 
## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovani su Ministarstvo za šumarstvo i drvnu industriju te Ministarstvo za poljoprivredu i prehrambenu industriju, a za ministre su tada imenovani Hasan Muratović i Radovan Mirković.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad poljoprivredom, vodoprivredom i šumarstvom dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj – nakon čega su formirana entitetska ministarstva poljoprivrede, vodoprivrede i šumarstva.
## Nadležnosti 
Glavna osoba u Ministarstvu porodice, omladine i sporta je ministar ili ministrica porodice, omladine i sporta Republike Srpske, koji ima pravo na jednog sekretara i tri pomoćnika.

Ministarstvo obavlja poslove koji se odnose na ostvarivanje nadležnosti entiteta Bosne i Hercegovine u sportu i politici prema porodicama.

To se odnosi na sljedeće djelatnosti:

* analiziranje demografskih kretanja
* praćenje i predlaganje mjera pronatalitetne politike
* promovisanje porodičnih vrijednosti, međugeneracijske saradnje, te promovisanje i praćenje Konvencija zaštite djece
* razvijanje, podržavanje i realiziranje projekata iz svojih oblasti (dobrobit djece i porodice i edukacija stručnjaka koji rade sa djecom, porodicom i mladima)
* provođenje aktivnosti na unapređenju mjera za podsticaj rađanja djece i planiranja porodice
* aktivnosti na zaštitu od nasilja u porodici
* utvrđivanje akcionog plana, omladinske politike i staranje o njenoj primjeni
* stvaranje uslova za povećanje zaposlenosti mladih, poboljšanje njihovog socijalnog statusa i uključenje mladih u društvo kroz razne mjere (osnivanje centara za mlade, saradnju sa omladinskim organizaijama i tkd.)
* utvrđivanje Strategije razvoja sporta i praćenje realizacije strateških i programskih zadataka
* ostvarivanje međunarodne saradnje samostalno ili preko državnih organa Bosne i Hercegovine
* izrada kratkoročnih i dugoročnih planova razvoja sporta, programa razvoja sporta i prikupljanje potrebnih sredstava te utvrđivanje kriterijuma i nadzor za njihovo trošenje
* utvrđivanje stanja sportskih objekata i potreba za novim
* stvaranje pretpostavki za korišćenje sportskih objekata i terena
* prikupljanje i obrada statističkih podataka, vođenje registra sprotskih organizacija na području entiteta i vođenje ukupne informatike u sportu
* koordinacija rada granskih entitetskih, gradskih i općinskih sportskih saveza te nadležnih organa
* nadzor nad radom sportskih organizacija i drugih organizacija u sportu
* izradu zakonskih i podzakonskih akata iz nadležnosti Ministarstva

i druge poslove utvrđene zakonom.

## Organizacija 
Ministarstvo se sastoji od sljedećih organizacionih jedinica:

* Sektor za omladinu
* Sektor za porodicu
* Sektor za sport
* Kabinet ministra

## Spisak ministara 
## Reference 
## Vanjski linkovi 
* Vlada Republike Srpske

Porodica, omladina i sport
Kategorija:Sport u Republici Srpskoj